নতুন বছরের শুরুতে বুল রান শেয়ার বাজারের!

ওয়েব ডেস্ক : বৃহস্পতিবার নতুন বছরে ভারতের শেয়ার বাজারে (Share Market) বাম্পার লাভ দেখা গেল। বৃদ্ধি পেয়েছিল সেনসেক্স (Sensex) ও নিফটিও (Nifty)। ১ জানুয়ারি সেনসেক্স দুপুরে সেনসেক্স প্রায় সাড়ে চারশো পয়েন্ট বেড়েছিল। পাশাপাশি নিফটি৫০-র উত্থানও দেখা গিয়েছে। সেই ধারা অব্যাহত রয়েছে শুক্রবারও।

বছরের প্রথম দিনে সেনসেক্স (Sensex) বেড়েছিল ২২৩.৫৪ পয়েন্ট। যার ফলে সেনসেক্স গিয়ে পৌছেছিল ৮৫৪৪.১৪ পয়েন্টে। যা বুধবার ছিল ৮৫২২০ পয়েন্টে। এদিকে, নিফটিরও (Nifty) উত্থান দেখা গিয়েছে। যা বৃদ্ধি পেয়েছিল ৬৫.৭৫ পয়েন্ট। যার কারণে নিফটি পৌঁছে গিয়েছিল ২৬,১৯৫.৩৫ পয়েন্টে। এর ফলে বেশ কিছু স্টকে ভালো উত্থান দেখা গিয়েছিল। বৃহস্পতিবার যেসব স্টকের দাম বেড়েছে সেগুলি হল টাটা স্টিল, জিও ফিনানশিয়াল, এল এবং টি, রিলায়েন্স ইন্ডাস্ট্রি ও বাজাজ ফিনসার্ভ।

আরও খবর : জানুয়ারিতেই নয়া টিম নীতিন নবীনের, কেন্দ্রীয় তালিকায় কি এবার জায়গা পাবে বাংলা?

তবে ভারতের বাজার বছরের প্রথম দিনে ভালো গেলেও, বিশ্বের বাজারে তেমন উত্থান দেখা গেল না। এশিয়ার একাধিক মার্কেটও খারাপ ফল করেছে নতুন বছরের প্রথম দিনেও। জাপানের নিক্কেই পড়েছিল ১৮৭ পয়েন্ট। হংকং-এর হ্যাং সেঙ্গ ২২৪ পয়েন্ট কমেছিল।

অন্যদিকে বৃহস্পতিবারের পর শুক্রবারও সবুজ হয়ে রয়েছে ভারতের শেয়ার বাজার। এদিন দুপুর ২টো পর্যন্ত সেনসেক্স ০.৫৩ শতাংশ বেড়ে ৮৫,৬৪৩.৩৯ শতাংশে পৌঁছেছে। নিফটি৫০-ও ০.৫৮ শতাংশ বেড়ে ২৬,২৯৭.৪০ পয়েন্টে পৌঁছেছে। আজও বাজারে ভালো পারফর্ম করছে রিলায়েন্স ইন্ডাস্ট্রি, টিসিএস, আইসিআইসি ব্যাঙ্ক, বাজাজ ফিনান্সের মতো বেশ কিছু স্টক।

দেখুন অন্য খবর :