আমেরিকার শুল্ক আরোপের প্রভাব পড়ল ভারতে, শেয়ার বাজারে ধস

ওয়েবডেস্ক: আমেরিকার (America) শুল্ক (Tariff) আরোপের সরাসরি প্রভাব পড়ল শেয়ার বাজারে (Stock Market)। ফের বিপর্যয়। মাঝখানে শেয়ার বাজার একটু ভালো দিন দেখেছিল, কিন্তু ফের নিম্নমুখী। ভারতে ২৬ শতাংশ সহ বিশ্বের বিভিন্ন দেশের শুল্ক আরোপের ঘোষণা করেছে মার্কিন যুক্তরাষ্ট্রের ট্রাম্প সরকার (Trump Government) । ফের শেয়ার বাজারে বিপর্যয়। বিশ্ব বাজারে ব্যাপক পতন দেখা যাচ্ছে। ভুক্তভোগী এশিয়ার বাজারগুলি। ৩২২ পয়েন্ট পড়ল সেনসেক্স। বৃহস্পতিবারের প্রাথমিক লেনদেনে বিএসই সেনসেক্সের ৩০টি শেয়ারে আজ প্রায় ৫০০ পয়েন্টের পতনের সঙ্গে লেনদেন শুরু হয়েছে। বুধবার এটি ৭৬, ৬১৭ এ বন্ধ হয়েছিল।

একইভাবে, বৃহস্পতিবারের প্রাথমিক লেনদেনে এনএসইর নিফটিও ২০০ পয়েন্ট কমে ২৩, ১৫০, ৩০ এর স্তরে খুলেছে। এর একদিন আগে, বুধবার, নিফটি ২৩,৩৩২-এ বন্ধ হয়েছিল।

আরও পড়ুন: ডোনাল্ড ট্রাম্পের শুল্কবৃদ্ধি নিয়ে কী বলল ভারত?

সব থেকে বেশি পতন আইটি সেক্টরে। টিসিএস, এইচসিএল টেক, টেক মহিন্দ্রা, ইনফোসিস, টাটা মোটরস ইত্যাদি স্টকগুলিতে ৪ শতাংশ পর্যন্ত পতন এসেছে। অন্যদিকে পাওয়ার গ্রিড কর্পোরেশন, সান ফার্মা, আল্ট্রাটেক সিমেন্ট, এনটিপিসি, এশিয়ান পেইন্টস ইত্যাদি স্টক আজকের বাজারে রয়েছে টপ গেনার্স। ৪.৫৭ শতাংশ পর্যন্ত উত্থান দেখা গিয়েছে।

মার্কিন প্রেসিডেন্ট ডোনাল্ড ট্রাম্প বিশ্বের ১৮০ টিরও বেশি দেশের উপর পারস্পরিক শুল্ক আরোপের সিদ্ধান্ত নিশ্চিত করেছে, তার পরেই শেয়ার দাম পড়তে থাকে।

বুধবার ট্রাম্প বিশ্বের বিভিন্ন দেশের উপর পারস্পরিক শুল্ক আরোপের ঘোষণা করেছেন। চিন: ৩৪ শতাংশ, ইউরোপীয় ইউনিয়ন: ২০ শতাংশ, দক্ষিণ কোরিয়া: ২৫ শতাংশ, ভারত: ২৬ শতাংশ, ভিয়েতনাম: ৪৬ শতাংশ, তাইওয়ান: ৩২ শতাংশ, জাপান: ২৪ শতাংশ, থাইল্যান্ড: ৩৬ শতাংশ, সুইৎজারল্যান্ড: ৩১শতাংশ,

ইন্দোনেশিয়া: ৩২ শতাংশ, মালয়েশিয়া: ২৪ শতাংশ, কম্বোডিয়া: ৪৯ শতাংশ, ব্রিটেন: ১০ শতাংশ, দক্ষিণ আফ্রিকা: ৩০ শতাংশ, ব্রাজিল: ১০ শতাংশ, বাংলাদেশ: ৩৭ শতাংশ, সিঙ্গাপুর: ১০ শতাংশ, ইসরায়েল: ১৭ শতাংশ. ফিলিপাইন: ১৭ শতাংশ, চিলি: ১০ শতাংশ, অস্ট্রেলিয়া: ১০ শতাংশ, পাকিস্তান: ২৯  শতাংশ, তুরস্ক: ১০ শতাংশ, শ্রীলঙ্কা: ৪৪ শতাংশ, কলম্বিয়ার: ১০ শতাংশ।

দেখুন অন্য খবর-